Αυτό που δεν θέλουν οι γυναίκες!: Τι μας μαθαίνει το Hollywood\nΤι μας μαθαίνει το Hollywood\nΜερικοί από εμάς προτίμησαν αντί να περάσουν την παιδική τους ηλικία κάνοντας φίλους, παίζοντας ποδόσφαιρο ή βγαίνοντας βόλτες με κορίτσια, να κάθονται σπίτι και να βλέπουν τηλεόραση. Αν η μοναδική σου πηγή πληροφόρησης για τον έξω κόσμο ήταν οι ταινίες, τότε θα ήσουν ένα πραγματικά πολύ μπερδεμένο παιδάκι που θα νόμιζε ότι ζει σε ένα κόσμο όπου με το παραμικρό τρακάρισμα τα αμάξια ανατινάζονται, όπου αν αρρωστήσεις κατά πάσα πιθανότητα θα έχεις μια σπάνια μετάλλαξη του ιού Εμπόλα κι όπου η σακούλα σκουπιδιών του γείτονα δεν περιέχει τα χαρτιά υγείας από την τουαλέτα του αλλά ένα πτώμα.\nΓια όλα αυτά φταίει το Hollywood. Παρακάτω είναι μερικά από τα πιο παράλογα πράγματα που μας έχει μάθει όλα αυτά τα χρόνια.\n- Τι μας μαθαίνει το Hollywood για τους γιατρούς.\nΟι γιατροί στη συντριπτική τους πλειοψηφία είναι γύρω στα 30, πανέμορφοι κι έχουν τη συνήθεια να γαμιούνται μεταξύ τους. Πιο συχνά θα τους τύχει να θεραπεύσουν μια σπάνια μορφή καρκίνου ή μια λοίμωξη από έναν αρχαίο ξεχασμένο ιό παρά έναν πονόλαιμο ή μια γαστρεντερίτιδα. Όταν βρίσκονται εκτός νοσοκομείου, στο δρόμο, σε διακοπές, μέχρι και στο σούπερ-μάρκετ τυχαίνουν συνεχώς διάφορα σοβαρά ατυχήματα γύρω τους όπου αυτοί προσφέρουν τις πρώτες βοήθειες.\n"Πετάχτηκα για ένα πακέτο τσιγάρα και βρέθηκε μπροστά μου αυτός ο τύπος που τον έχει καταπλακώσει ένα δέντρο. Αντί να φωνάξω ένα γερανό, ας ακούσω την καρδιά του με το στηθοσκόπιο όσο ο άλλος τον φωτίζει με τον φακό. Μπορεί να μη χρησιμεύουν πουθενά αυτά που κάνουμε, αλλά τουλάχιστον φαίνομαι cool μπροστά σε αυτό το γκομενάκι".\nΚάθε ασθενής τους επηρεάζει προσωπικά και τους δίνει ένα μάθημα για τη δική τους ζωή, αν και στο τέλος του επεισοδίου τον έχουν ξεπεράσει. Σε γενικές γραμμές ζούνε ζωές συναρπαστικές και μια μέρα στη δουλειά δεν είναι ποτέ βαρετή. Ορίστε πώς είναι μια συνηθισμένη μέρα στο χειρουργείο 3 διαφορετικών νοσοκομείων:\nΚάτι τέτοιες εικόνες είχα στο μυαλό μου όταν δήλωνα το μηχανογραφικό.\nΑν ένας γιατρός είναι άνω των 50 τότε θα είναι ιδιοφυία. Σε αυτή την περίπτωση έχει το ελεύθερο να κάνει ό,τι γουστάρει, να αδιαφορεί για τον ασθενή, τους άλλους γιατρούς ή τον προϊστάμενό του και να γράφει στα παπάρια του την ιατρική δεοντολογία χωρίς καμία ουσιαστική επίπτωση. Αφού ο ασθενής θα κοντέψει να πεθάνει κάμποσες φορές, στο τέλος του επεισοδίου θα βρει τη σωστή μέθοδο για θεραπεία που θα του έρθει σαν θεία φώτιση όταν κάποιος δίπλα του πετάξει μια φαινομενικά άσχετη φράση.\nWilson: «Τα περιστέρια μού έχουν καταχέσει το μπαλκόνι».\nHouse: «Αυτό είναι το βρήκα! Η δυσκοιλιότητα έχει προκαλέσει αποφρακτικό ειλεό που οφείλεται σε διαμεσεντερική κήλη! Θα πρέπει να του χορηγήσουμε αντιβιοτικό διάλυμα με λίγα φύλλα παπάγιας και τριμμένο τζίντζερ και σε μία ώρα θα είναι εντελώς υγιής να αγκαλιάζει την οικογένειά του και θα έρθουν μετά να με ευχαριστήσουν αλλά εγώ θα τους αγνοήσω επιδεικτικά».\nWilson: «Εεεμ, με το μπαλκόνι μου τι λες να κάνω?»\n- Τι μας μαθαίνει το Hollywood για τις φυλακές.\nΟι μισοί προσπαθούν να πηδήξουν τους άλλους μισούς στα ντους. Ακόμα κι αν είναι μέσα μόνο για 4-5 χρόνια και μπορούν να δέχονται επισκέψεις ή να βγαίνουν με αναστολή για λίγες μέρες, δε θα μπορέσουν να αντισταθούν στο τριχωτό κωλαράκι του συγκρατούμενού τους όταν σκύβει να πιάσει το σαπούνι. Προφανώς στις φυλακές του Hollywood ακόμα κι αν μπεις str8, αυτομάτως μετά από λίγα χρόνια θα γίνεις ξαναμμένος βιαστής αντρών. Όσο πιο νταγλαράς είσαι, τόσο μεγαλύτερες οι πιθανότητες να σε πιάσουν αυτές οι ορμές. Κάθε νέο τρόφιμο τον κάνουν σουρωτήρι για να του δείξουν ποιός είναι ο άντρας εκεί μέσα.\nΟι φύλακες κατά κύριο λόγο είναι σαδιστές αγριάνθρωποι, πρόθυμοι να κάνουν τα στραβά μάτια στις τρυφερές συνευρέσεις στις ντουζιέρες ή στη διακίνηση των ναρκωτικών μες στις πτέρυγες, με αντάλλαγμα μερικά τσιγάρα ή μια χούφτα δολάρια. Αν πρόκειται για γυναικείες φυλακές, τότε οι φύλακες θα παρενοχλούν συνεχώς τις όμορφες κρατούμενες.\n«Σήκω και βάλε τα χέρια σου στον τοίχο, πρέπει να σε ψάξω πάλι… Τι? Σε έψαξαν ήδη το πρωί?... Εεεεμ, είναιαιαι…ο κανονισμός… ναι, ναι ο κανονισμός λέει να σας ψάχνουμε εξονυχιστικά 3 φορές τη μέρα. Δύσκολη η δουλειά μας, άσε, αλλά πρέπει να τηρούμε κατά γράμμα το νόμο. Πώς? Τι είναι αυτό που σε πιέζει? Εεε, το γκλομπ μου είναι, το γκλομπ μου…»\nΜπορεί να περνάνε δύσκολα μέσα στις φυλακές, αλλά ευτυχώς είναι εύκολο να αποδράσεις. Όλα τα κελιά πίσω από τους λεπτούς τοίχους τους συνδέονται με τεράστιους αεραγωγούς ή σωλήνες αποχέτευσης οι οποίοι οδηγούν έξω από τη φυλακή. Το μόνο που χρειάζεσαι είναι ένα κουτάλι να ανοίξεις μια τρύπα στον τοίχο και είσαι ελεύθερος.\n- Τι μας μαθαίνει το Hollywood για τη βαρύτητα.\nΣτο Hollywood αν ξέρεις καράτε η βαρύτητα δε σε αγγίζει, θα μπορείς να κάνεις σβούρες και να ρίχνεις κλωτσιές πετώντας στον αέρα για κανα τέταρτο.\nΑνάλογα με την περίσταση όμως, μπορείς να μεταβάλλεις το βάρος σου και να το κάνεις να φτάσει μέχρι και τους 50 τόνους. Θυμήσου για παράδειγμα την επική αρχική σκηνή της ταινίας Goldeneye, όπου ο Μποντ προσπαθώντας να ξεφύγει από κάτι κακούς Ρώσους τρέχει να προλάβει ένα αεροπλάνο. Όταν το αεροπλάνο πέφτει στον γκρεμό, πέφτει κι ο Μποντ από πίσω του. Και μετά ακολουθεί μια σκηνή που θα έκανε το Νεύτωνα να κάνει όλα τα μήλα κομπόστα και να παρατήσει τη φυσική για να ασχοληθεί με το τραγούδι: ο Μποντ πέφτει γρηγορότερα από το αεροπλάνο, μάλιστα καταφέρνει και το φτάνει και μπαίνει και σαν κύριος από την πλαϊνή πόρτα!\nΠαρακάτω είναι το βιντεάκι αυτής της σκηνής.\n- Τι μας μαθαίνει το Hollywood για τις ψυχικές-διανοητικές ασθένειες.\nΑν είσαι σχιζοφρενής, τότε είσαι δολοφόνος. Θα τριγυρνάς σε σκοτεινά σοκάκια με ένα πριόνι και θα κάνεις συλλογή από σπλήνες. Στο σπίτι αντί για γυάλα με χρυσόψαρο, θα έχεις ένα βαζάκι γεμάτο ανθρώπινα μάτια. Θα ακούς φωνές που θα σου λένε να πιείς το αίμα του γείτονα.\nΈνας τυπικός τρόφιμος του Δρομοκαίτιου. Απ’ότι δηλώνει έχει σαν χόμπι να κουρεύει θάμνους με το πριόνι του.\nΑν όμως είσαι ψυχαναγκαστικός, αυτιστικός, ακόμα και διανοητικά καθυστερημένος τότε κατά πάσα πιθανότητα θα έχεις κάποια άλλη ιδιοφυή ικανότητα, για παράδειγμα θα έχεις φωτογραφική μνήμη, θα μπορείς να σπάσεις κωδικούς εθνικής ασφάλειας, θα κάνεις πολύπλοκες μαθηματικές πράξεις ή θα βοηθάς την αστυνομία λύνοντας πολύπλοκα εγκλήματα.\n«Κάνε μου μια χάρη, επειδή αυτό είναι το κομπιούτερ της δουλειάς μου δείξε μου πώς σβήνεις τα σάιτ με τσόντες από το ιστορικό και μετά θα σε προστατεύσω από όσους τρομοκράτες θέλεις» Bruce Willis - Mercury Rising.\n- Τι μας μαθαίνει το Hollywood για τους στρατιώτες.\nΟι στρατιώτες του Hollywood είναι τσιτωμένοι μύες που έχουν στην κορυφή ένα κεφάλι που μιλάει. Ζυγίζουν γύρω στα 200 κιλά τα 150 των οποίων είναι στεροειδείς ορμόνες. Έχουν υπεράνθρωπες δυνάμεις, κουβαλάνε τεράστια αυτόματα όπλα που εκτοξεύουν 1500 σφαίρες το δευτερόλεπτο και τα οποία δε χρειάζεται να τα κάνουν reload σχεδόν ποτέ, ενώ την περόνη από τις χειροβομβίδες τη βγάζουν μόνο με τα δόντια τους.\nΟ στρατιώτης Άρνολντ κρατάει στα χέρια του μια πολυκατοικία κι ετοιμάζεται να την πετάξει.\nΞέρουν όλες τις πολεμικές τέχνες και παρόλες τις ικανότητές τους να βγάζουν την καρωτίδα του άλλου με τα δόντια ή να αντέχουν τραύματα από δέκα σφαίρες και 30 εκρήξεις, δε θα αντέξουν τον πόνο αν τους δαγκώσει στο χέρι μια γυναίκα ή αν τους πατήσει με δύναμη το πόδι με το τακούνι της. Απαραίτητο αξεσουάρ τους είναι ένα τεράστιο μαχαίρι-χατζάρα για να ξεκοιλιάσουν κάποιον προς το τέλος της ταινίας. Ενίοτε έχουν κι άλλα πιο ασήμαντα όπλα, απλά και μόνο επειδή είναι cool.\n"Μπορεί ένα μυδραλιοβόλο να ήταν πιο χρήσιμο, αλλά το τόξο αναδεικνύει καλύτερα τα μπράτσα μου." -Rambo.\nΔε φοράνε ποτέ κράνος, ούτε αλεξίσφαιρο, ενώ το καμουφλάζ τους περιορίζεται σε λίγες γραμμές πράσινης μπογιάς στο πρόσωπο.\nΜαύρος sidekick: Ρε Άρνολντ, δε θα ήταν καλύτερα να φόραγες έστω ένα χακί μπλουζάκι για καμουφλάζ? I mean, come on, έχεις ζωγραφίσει μόνο μια γραμμή στο δεξί σου μάγουλο, πιστεύεις ότι είναι αρκετό? Άσε που τα φουσκωμένα μπράτσα σου γυαλίζουν και φαίνονται από χιλιόμετρα.\nΆρνολντ: Τα μπράτσα μου δεν είναι για να καμουφλάρονται αλλά για να φαίνονται, δεν κατέστρεψα εγώ ένα συκώτι για να φουσκώσουν και μετά να τα κρύβω. Βούλωστο τώρα γιατί ακούει και το γκομενάκι.\n- Τι μας μαθαίνει το Hollywood για τις συμπτώσεις.\nΑν είσαι γιατρός θα γίνει δίπλα σου ένα ατύχημα, αν είσαι αστυνομικός θα γίνει κοντά σου ένας φόνος, αν είσαι υπερ-ήρωας θα απαγάγει τη γκόμενά σου ένας μεταλλαγμένος, αν είσαι χάκερ θα γίνει μια ηλεκτρονική επίθεση και θα χρειαστούν τη βοήθειά σου, αν είσαι χημικός θα σου ζητήσουν να απενεργοποιήσεις ένα χημικό όπλο, αν είσαι γυναίκα θα ερωτευτείς, αν είσαι άντρας θα έχεις για βοηθό sidekick μια όμορφη γυναίκα.\nΑυτή εδώ είναι μια πυρηνική φυσικός, βοηθός του James Bond, ονόματι Dr. Christmas Jones, που απενεργοποιεί πυρηνικές κεφαλές στο Αζερμπαϊτζάν. Δεν το έβγαλα από το μυαλό μου, αυτός ακριβώς είναι ο ρόλος, το outfit και το όνομά της στην ταινία του James Bond, The world is not enough.\nΣτην πρόσφατη ταινία Unknown με τον Liam Neeson, ο Liam έχει το ρόλο ενός αμερικανού που πηγαίνει για ένα συνέδριο στο Βερολίνο και στο δρόμο προς το ξενοδοχείο έχει ένα ατύχημα με το ταξί και χάνει όλα του τα στοιχεία. Βρίσκεται τελοσπάντων μπλεγμένος σε ένα παράλογο σενάριο και προσπαθώντας να βρει μια άκρη ψάχνει τον ταξιτζή μπας και τον βοηθήσει. Πώς νομίζεις ότι είναι ο ταξιτζής? Κλασσικός λαϊκός τύπος με κοιλιά και τρίχα στο στέρνο που ακούει Έρα-Σπορ ή τον αντίστοιχο αθλητικό ραδιοφωνικό σταθμό του Βερολίνου? Μήπως είναι νεαρός? Γέρος? Έστω μεσήλικη γυναίκα?\nΌχι, ο ταξιτζής ήταν αυτή εδώ.\nΤο φόρεμα και τα παπούτσια τα αγόρασε με τα γενναιόδωρα πουρμπουάρ που της άφηναν οι άντρες πελάτες στο ταξί.\nΓενικά, εκτός από τη φοβερή σύμπτωση οι πρωταγωνιστές να βρίσκουν στο διάβα τους όμορφες γυναίκες, συμβαίνει και η άλλη σύμπτωση να μην τους πετυχαίνει καμία σφαίρα ή όταν τους πετυχαίνουν σφαίρες να τραυματίζονται σε non-lethal σημεία, όπως χέρι, πόδι, ώμο ή χαμηλά στο στομάχι. Τα σημεία αυτά στην πραγματική ζωή είναι totally lethal για παράδειγμα στο χέρι αν τρυπήσει η βραχιόνια αρτηρία στραγγίζει ο άλλος από αίμα μέσα σε ένα τέταρτο, εξίσου και στο πόδι με τη μηριαία, ενώ στην περιοχή της κοιλιάς μπορείς να αποχαιρετίσεις συκώτι, σπλήνα ή λίγο λεπτό έντερο. Παρόλαυτα στο Hollywood τα ξεπερνάνε όλα γρήγορα αρκεί να put pressure on it.\nΤο μόνο σκηνικό στο οποίο την έχεις πουτσίσει σίγουρα είναι αν βρίσκεσαι στον πόλεμο, δεν είσαι πρωταγωνιστής και πεις κάτι με το οποίο μπορεί να δεθεί συναισθηματικά μαζί σου ο θεατής, όπως ότι σου λείπει η οικογένειά σου. Ο θάνατος είναι πιο σίγουρος κι από το να περπατήσεις στην Ομόνοια βράδυ ολομόναχος.\n-Καλά πώς το έπαθε αυτό? Ποιός τον πυροβόλησε?\n-Δεν ξέρω λοχαγέ, μας έλεγε πόσο του λείπει η γυναίκα του κι η μικρή νεογέννητη κόρη του και ξαφνικά έγιναν τα άντερά του ομελέτα.\nΠάντως μιας και μιλάμε για συμπτώσεις, αυτό εδώ το βίντεο δείχνει πόσο μικρός είναι ο κόσμος (του Hollywood):\n-Τι μας μαθαίνει το Hollywood για τα εθνικά στερεότυπα.\nΌλοι οι Ασιάτες ξέρουν καράτε, είναι κοντοί, μικροκαμωμένοι και μπορούν να σε τουλουμιάσουν στο ξύλο πιο γρήγορα απ'το να πεις σούσι. Οι Ρώσοι κατά κύριο λόγο είναι τρομοκράτες με προφορές πιο βαριές κι από τα κιλά που σηκώνει ο Σταλόνε, οι Αφρικανοί είναι ανθρωποφάγοι, οι Μεξικανοί έμποροι ναρκωτικών, οι Άγγλοι είναι τζέντλεμεν, οι Ιταλοί μαφιόζοι και οι Γάλλοι φλώροι.\nΣτο Hollywood θέλοντας να είναι politically correct χρησιμοποιούν λευκούς και μαύρους ηθοποιούς, για να έχουν ένα αντιπροσωπευτικό δείγμα του πληθυσμού, να στοχεύουν και στο έγχρωμο κομμάτι του target group και να μην κατηγορηθούν ως ρατσιστές. Επειδή όμως το (ανύπαρκτο)white pride δεν έχει εκλείψει από το υποσυνείδητο πολλών ανθρώπων, στη συντριπτική πλειοψηφία των ταινιών οι μαύροι χρησιμοποιούνται σαν sidekicks-βοηθοί.\nΔες εδώ μερικές χαρακτηριστικές αφίσες:\nblack sidekick #1\nblack sidekick #2\nblack sidekick #3\nblack sidekick #4\nblack sidekick #5\nblack sidekick #6\nblack sidekick #7\nblack sidekick #8\nΣτις ταινίες όπου πρωταγωνιστεί μαύρος ηθοποιός, ο sidekick ποτέ δεν είναι λευκός. Θα είναι κι αυτός μαύρος\nή κάποιας άλλης εθνικής μειονότητας\nΤο Hollywood δεν περιορίζεται μόνο στο χρώμα αλλά χρησιμοποιεί σαν sidekick και οποιονδήποτε άλλον διαθέτει χαρακτηριστικά που παρεκλίνουν από το πρότυπο "λευκός, όμορφος πρωταγωνιστής", όπως:\nfat sidekick #1\nfat sidekick #2\n- Τι μας μαθαίνει το Hollywood για τα αυτοκίνητα.\nΣυνήθως τα άτομα που οδηγούν στις ταινίες κουνάνε το τιμόνι δεξιά κι αριστερά κι ας το αμάξι πηγαίνει ευθεία, ενώ ποτέ δε φαίνονται να αλλάζουν ταχύτητες ή να σταματάνε σε φανάρια. Αφήνουν πάντα ρέστα στους ταξιτζήδες(«keep the change») κάτι που είναι λογικό μιας και οι ταξιτζήδες του Hollywood υπακούνε πάντα όταν τους λες «follow that car!». Αν έλεγες σε έναν έλληνα ταξιτζή «Γρήγορα, ακολούθησε αυτό το αμάξι!» πιθανότατα ο ταρίφας να σου απαντούσε «φιλαράκο, δώσε μου πέντε λεπτάκια να πετάξουμε τη μανταμίτσα λίγο πιο κάτω που βιάζεται και μετά ακολουθώ όποιον θες. Εσείς κύριε πού πάτε? Μπείτε, μπείτε στο δρόμο μας είστε κι εσείς, θα κάνουμε μια μικρή παρακαμψούλα αλλά όλοι θα εξυπηρετηθείτε!»\nΤα αμάξια του Hollywood δεν τα κλειδώνουν ποτέ, πολλές φορές δε μπαίνουν καν στον κόπο να τους ανεβάσουν ούτε τα παράθυρα, μπορείς να ανάψεις τη μηχανή απλά αν βραχυκυκλώσεις μερικά καλωδιάκια κάτω από το τιμόνι, ενώ με την παραμικρή σύγκρουση εκρήγνυνται λες και αντί για βενζίνη είναι γεμάτα με νιτρογλυκερίνη. Όταν πέφτουν από γκρεμό καμιά φορά εκρήγνυνται πριν καν φτάσουν στον πάτο, λες και ανατινάχτηκαν στον αέρα από την τρομάρα τους. Στην πραγματική ζωή ένα κανονικό αμάξι είναι πολύ δύσκολο να ανατιναχτεί μετά από σύγκρουση, θα πρέπει να έχει τρυπήσει το ντεπόζιτο της βενζίνης, να έχει στάξει μεγάλη ποσότητα στο δρόμο και να υπάρχει και κάποια πηγή φωτιάς τριγύρω για να την αναφλέξει.\n«Wtf, ακούμπησα σε αυτό το αμάξι να δέσω τα κορδόνια μου κι αυτό ανατινάχτηκε. Θα κάνω τον Κινέζο, ευτυχώς έχω αφήσει μούσι και δε θα με αναγνωρίσουν».\n- Τι μας μαθαίνει το Hollywood για τους αστυνομικούς.\nΜε τόσες πολλές αστυνομικές σειρές που υπάρχουν και με ένα φόνο τουλάχιστον σε κάθε επεισόδιο αυτό σημαίνει ότι στο Hollywood θα πρέπει να γκρεμίζονται οι πολυκατοικίες και να ανοίγουν νεκροταφεία.\nΚάθε 10 δευτερόλεπτα στο Hollywood σκοτώνεται κι από ένας κομπάρσος.\nΣτην περίπτωση που υπάρχει ένας εξωτερικός συνεργάτης της αστυνομίας π.χ. ένας ψυχαναγκαστικός πρώην ντετέκτιβ(Monk), μια μαθηματική διάνοια(Numb3rs), ένας διάδοχος του Uri Geller(Mentalist), ένα ανήλικο κορίτσι(Veronica Mars), ένας παρανοϊκός επιστήμονας(Fringe) ή ένα μέντιουμ(Medium), τότε οι απλοί αστυνομικοί θα είναι τελείως άχρηστοι, θα συλλαμβάνουν πάντα τον λάθος ύποπτο και θα αγνοούν συνεχώς τη γνώμη του ιδιοφυούς συνεργάτη ξεχνώντας ότι σε κάθε επεισόδιο αυτός είχε πάντα δίκιο.\nΑν δεν υπάρχει εξωτερικός συνεργάτης, μόνο τότε η αστυνομία τα καταφέρνει μια χαρά. Συνήθως μια μικρή ομάδα αναλαμβάνει τα πάντα, για παράδειγμα στη σειρά CSI και στα άπειρα spin-off κλώνους της μια ομάδα από εγκληματολόγους αναλαμβάνει να βρεθεί στη σκηνή του εγκλήματος, να συλλέξει τα στοιχεία, να ανακρίνει τους μάρτυρες, να αναλύσει τα στοιχεία, να κάνει background check ή οτιδήποτε άλλο προσποιούνται ό,τι ελέγχουν, να καταδιώξει υπόπτους, να απενεργοποιήσει βόμβες, να πιάσει τρομοκράτες και όλα αυτά ενώ βρίσκουν χρόνο να ασχοληθούν και με τα δικά τους προσωπικά ζητήματα.\nΑρχίζω να πιστεύω ότι στα επεισόδια που δεν έχω δει θα τους δείχνει να κάνουν και τις υπόλοιπες δουλειές του τμήματος, δηλαδή να καθαρίζουν τουαλέτες, να πλένουν τα τζάμια, να ξεβουλώνουν την αποχέτευση κτλ.\nΑνάμεσα στις τόσες δουλειές τους ποζάρουν και για μοντέλα.\nΕίναι εντυπωσιακό πάντως πώς τους κάθεται τόσο βολικά και συμβαίνει μόνο ένας φόνος κάθε βδομάδα. Αν συμβεί και δεύτερος φόνος μες στην ίδια εβδομάδα, τότε οι φόνοι θα συνδέονται μεταξύ τους.\nΗ λίστα με τα κουλά του Hollywood θα μπορούσε να συνεχίζεται επ’άπειρον με τα κλασικά χιλιοειπωμένα κλισέ όπως των νίντζα που στριφογυρίζουν κι επιτίθενται ένας ένας, των κακών που βγάζουν λόγο πριν σκοτώσουν τον πρωταγωνιστή δίνοντάς του την ευκαιρία να δραπετεύσει, τα κινητά που δεν έχουν μπαταρία ή σήμα την πιο κρίσιμη στιγμή, τις κλισέ μαγκιές των ηρώων όπως το «is that the best you can do?» που λένε όταν έχουν φάει μόλις μια τόσο δυνατή μπουνιά που είναι ικανή να ξεγράψει από τη μνήμη τους τις αναμνήσεις από ολόκληρη την τρίτη γυμνασίου, ή τις βόμβες με τους μεγάλους κόκκινους αριθμούς που μετράνε αντίστροφα κάνοντας μπιπ μπιπ, αλλά θα σταματήσω εδώ γιατί αρκετά ασχοληθήκαμε με το Hollywood και τις αηδίες του.\nΚαλύτερα άσε το Hollywood στους καμένους οπαδούς του και βγες μια βόλτα έξω. Η ζωή είναι πολύ πιο ενδιαφέρουσα από τον κινηματογράφο. Και πιο παράλογη. Κι εντελώς πιο απρόβλεπτη.\nΕγώ πάντως πάω να κατεβάσω καμιά ταινιούλα.\nΑναρτήθηκε από phantom στις 16:41\nhuge lol για τον κοκκινοτρίχη disekick!\nkouto agori... an den eisai Bond fisiko einai na min katalabaineis pos ginetai to olo thema... etsi nomizeis dinontai oi titloi?? tsk tsk.. ti einai nomizeis? anatomia kathomai diabazo kai pernao to mathima me 10?? thelei na eisai poli simantikos gia na to katalabeis auto :P :P\nasxeto alla o xontroulis komparsos file kanei poli kala ti douleia tou gia na ginei protagonistis.. epilegei panta tin katalili thesi gia na fanei i mouri tou kalitera apo olous tous allous komparsous... ton blepo se ligo kairo protagonisti, na xanei ta kila kai na ginetai kormi Thor...\npoli klise o epilogos sou episis :P ;)\nΤην τραχειοτομή με το μαχαίρι βουτύρου και τον bic ξέχασες να αναφέρεις, και πολύ με στεναχωρείς :p\naaa perimena afierwma sto sex and the city!!!!\nagapame agapame House!!!!\nyeap..he;s too good to be true :P\nΑγαπάμε αγαπάμε Phantom!\nΕίναι πολύ καλός αλλά είναι αληθινός! :-P\nΚαλά, 'ντάξει, προσκυνώ...\nΕσύ να 'ούμε έχεις κάνει τη διατριβή σου στο Hollywood, τέλος!!!\nΈχω μόνο 3 πράγματα να προσθέσω:\nΥΓ1: νομίζω πως ξέχασες ν'αναφέρεις ότι οι κακοί στις ταινίες είναι πάντα ηλίθιοι κι άστοχοι (σε αντίθεση με τον πάντα ΓΑΜΙΑ πρωταγωνιστή)!!\nΥΓ2: δες την ταινία "The story of Riki Oh" και τότε θ' αντιληφθείς το πραγματικό μεγαλείο του κινηματογράφου! Για του λόγου το αληθές, δες εδώ:\nθα πονέσει το μυαλό σου... :Ρ\nΥΓ3: τι κάνει το ψα'ακι;;\nελπίζω να μην κατέληξε κάπως έτσι: >-)-)-)>\nΣε κάποιο από τα πρόσφατα Μποντ υπάρχει κορυφαία σκηνή.\nΟ Μποντ κάνει ελεύθερη πτώση για 4-5 δευτερόλεπτα και σκάει πάνω στο (τσιμεντένιο) Milennium dome.\nΦυσικά δεν του σκονίζεται καν το κοστούμι..\n(Κάτω ο φασιστικός νόμος της βαρύτητας)\nTο ποστ τέλειο και αντιπροσωπευτικότατο...!!\n* Να προσθέσω πως όπου υπάρχει γιατρός/νοσοκόμος/ναυαγοσώστης κλπ, τότε το θύμα στο οποίο πρέπει να δώσει πρώτες βοήθειες, θα είναι μια κατάξανθη ή μαυρομάλλα,ψηλή γοητευτική ύπαρξη που θα του παρει το μυαλό, όταν καταφέρει και ανοίξει τα μεγάλα, υγρά και αθώα μάτια της, τα γεμάτα ευγνωμοσύνη για το σωτήρα της...\n(κλαπ κλαπ κλαπ......\nlove at first sight!!)\n** Για να μην αναφερθούμε ολόιδια, απαράλλαχτα 4-5 επαναλαμβανόμενα σενάρια απο τσό...... εεεε ταινίες ερωτικού περιεχομένου!\nΝομίζω αυτό αποτελεί νέο ποστ itself..!\nYποκλινομαι....να προσθεσω οτι σε ολες τις ταινιες παντα ο σκληρος τυπος που ζηταει εκδικηση γινεται χαλι για μια κοπελια και το κλασσικο που οταν ο κακος πιανει τον καλο του αναλυει ολο του το σχεδιο ενω παντα υπαρχει καποιο ακουστικο-καμερα-δεν ξερω κι εγω τι αλλο...:P το σχολιο στο τελος εγραψεεεε...\nΥ.Γ φιλια στο ψαρακι :)\nblah αδικημένος ο Ρον σε όλο Harry Potter universe. Τουλάχιστον φασώθηκε με την Ερμιόνη.:P\nlonely lol κι εσύ τον συμπάθησες τον extra ε? Σε λίγο παίζει να τον δούμε κομπάρσο στις οικογενειακές ιστορίες, να μου το θυμηθείς.\nΚλισέ ο επίλογος όντως, την επόμενη φορά θα κλείσω το ποστ με μια φωτό με αμάνικο να κρατάω ένα τόξο, rambo style.\nNat lol επικό κλισέ αυτό!\nsourgelaki δεν άγγιξα sex and the city γιατι δεν έχω δει σχεδόν τίποτα από σειρές-ταινίες. Άσε που φοβάμαι μη χάσω τις γυναικίες αναγνώστριες.\nΑνώνυμε/η thanks for the support! :D Να με τέτοιους αναγνώστες που έχω, θα με μπριζώσετε να βάλω για βουλευτής!:P\nmafioza τι λινκ ήταν αυτά ωρε? Ακόμα κι εγώ που έχω αφιερώσει εργατοώρες σε αρκετές καμμένες ταινίες, αυτά που είδαν τα μπιρμπιλωτά μελιά μάτια μου στα λινκς σου με έκαναν να θέλω να ξαναδω όλη την σειρά των Scream απλά για να μου φτιάξει το κέφι!\nΗ φάση που βγάζει τα άντερα του επική.\nΒλέποντας αυτά τα βίντεο ένιωθα λες και πήρα LSD. Ληγμένο.\nλολ το ψαράκι ζει και βασιλεύει! Σου στέλνει φιλιά! (βασικά ανοιγοκλείνει το στόμα και σουφρώνει τα χείλη οπότε σε ελεύθερη μετάφραση μπορεί όντως να στέλνει φιλιά)\nProphet Estarian χαχαχα ο Μποντ έχει εφεύρει τους δικούς του νόμους τελικά. Κάνει ακόμα και τον Νεύτωνα να φαίνεται μαθητούδι μπροστά του!\nΤο χιούμορ σου είναι ανεπανάληπτο....διάβαζα και γελούσα σαν χαζή.....μήπως να ασχοληθείς σοβαρά με το θέμα του γραψίματος;\nσου στέλνω την καληνύχτα μου\nΦρόσω ευχαριστώ πολύ για τα καλά σου λόγια, πολύ χαίρομαι που απόλαυσες το κείμενο! Keep reading! :D\nΤο πιστεύεις ότι μόλις τελείωσα να διαβάζω το πιο πρόσφατο κείμενό σου και τώρα μόλις τελείωσα και αυτό; Είμαι φοβερή πιστεύω.\nΠριν σχολιάσω, να πω πως στο κείμενο έχεις κάποιες φοβερές ατάκες that made me lol, όπως τα caption κάτω από τις φώτος.\nΑ, τώρα που είπα that made me lol και caption, την προσπάθεια σου να μη χρησιμοποιείς αγγλικά την έχεις παρατήσει τελείως ε;\n"Τι μας μαθαίνει το Hollywood για τους γιατρούς"\nΚΑΛΑ ΔΕΝ ΤΟ ΠΙΣΤΕΥΩ.Μάλλον δε βλέπω καλά. ΜΑΛΛΟΝ ΔΕ ΒΛΕΠΩ ΚΑΛΑ! ΕΒΑΛΕΣ ΕΙΚΟΝΑ ΤΟY HOUSE?\nΈΓΡΑΨΕΣ ΣΑΡΚΑΣΤΙΚΑ ΣΧΟΛΙΑ ΓΙΑ ΑΥΤΟΝ ΤΟΝ ΓΟΗΤΕΥΙΚΟ ΣΑΡΑΝΤΑΡΗ ΠΟΥ ΓΟΥΣΤΑΡΕΙ ΤΟ ΑΦΕΝΤΙΚΟ ΤΟΥ; OH EM GEE, THIS IS BLASPHEMY! THIS IS REVOLUTION! THIS IS S-PARTA PISW OSA EIPES TORA!\nΦφφφ... με σύγχυσες βραδιάτικα!\n'Αφού ο ασθενής θα κοντέψει να πεθάνει κάμποσες φορές, στο τέλος του επεισοδίου θα βρει τη σωστή μέθοδο για θεραπεία που θα του έρθει σαν θεία φώτιση όταν κάποιος δίπλα του πετάξει μια φαινομενικά άσχετη φράση.' Αυτό το είχα σχολιάσει και εγώ σε ένα σχόλιο σε ένα παλιότερο κείμενό σου ε; Το θυμάσαι; Το δικό μου ήταν πιο αστείο αν και δεν θυμάμαι τι ήταν.\n"Τι μας μαθαίνει το Hollywood για τις φυλακές"\nΕγώ αυτό πιστεύω ότι συμβαίνει και in real life.\n"Τι μας μαθαίνει το Hollywood για τη βαρύτητα"\n...η έλλειψη βαρύτητας παρατηρείται έντονα σε ταινίες Ασιάτικης παραγωγής ή σε ταινίες με μηχανές τύπου ΜΑΤΡΙΞ όπου το να πετάς από τοίχο σε τοίχο θεωρείται στάδιο αρχικής εκπαίδευσης. Χρειάζεται εδώ να δηλωθεί ότι στις ταινίες Ασιάτικης παραγωγής οι πολεμιστές χρησιμοποιούν όπλα τα οποία επίσης αγνοούν τους νόμους της φύσης και πραγματοποιούν στριφογυριστές μη - ευθείες πορείες, ξεφεύγοντας από δέντρα που ίσως υπάρχουν σαν εμπόδιο (ή απλά περνώντας μέσα τους) μέχρι τη στιγμή που θα ακινητοποιήσουν τον αντίπαλο εισχωρώντας στον λαιμό του... Α! Όλα αυτά ενώ αυτοί είναι εντελώς χαλαροί, ανέκφραστοι και ασυγκίνητοι μπροστά σε αυτό που μόλις κατόρθωσαν, καθώς επίσης έχουν καταβάλλει λιγότερη δύναμη απ'όση χρειάζομα εγώ για να φυσήξω έναν κόκκο σκόνης στο γραφείο μου.\nΑ! Κάτι ακόμα. Όλες αυτές οι φανταστικογαμάτες σκηνές γίνονται σε slow motion.\n(O James Bond είναι ξάδερφος του Chuck Norris. Δεν πετάει με το αεροπλάνο. Το αεροπλάνο χρησιμοποιεί αυτόν για να πετάξει.)\n"Τι μας μαθαίνει το Hollywood για τις ψυχικές-διανοητικές ασθένειες"\nΑΠΑΠΑ με φρίκαρες πάλι με τη φωτογραφία που έβαλες! Και είναι σκοτεινά στο δωμάτιο *ανοίγει το πορτατίφ*\nΕδώ να πω πως στο Λύκειο είχα έναν συμμαθητή ο οποίος πρέπει να είχε σύνδρομο Down. Ο συγκεκριμένος λοιπόν είχε την εξής ικανότητα: Του έλεγες μια ΟΠΟΙΑΔΗΠΟΤΕ ημερομηνία. ΟΠΟΙΑΔΗΠΟΤΕ! (03/10/1459) και σου έλεγε μέσα σε λίγα δευτερόλεπτα τι ημέρα ήταν τότε. ΝΙΩΘΕΙΣ; Ασύλληπτο!\n"Τι μας μαθαίνει το Hollywood για τους στρατιώτες"\n"μύες που έχουν στη κορυφή ένα κεφάλι που μιλάει" ΧΑΧΑΧΑΧΑΧΑΧΑΧΑΧΑΧΑΧΑΧΑΧΑ\n"ο Άρνολτν κρατάει στα χέρια του μια πολυκατοικία" ΧΑΧΑΧΑΧΑΧΑΧΑ\n"Τι μας μαθαίνει το Hollywood για τις συμπτώσεις"\n...αν είσαι άσχημη θα ερωτευτείς τον πιο ωραίο του σχολείου, αν είσαι ο πιο ωραίος του σχολείου είσαι και ευαίσθητος και γραμμένος στη WWF (και έξυπνος!), ενω είσαι απόλυτα πιστός στη γυναίκα σου, η αδερφή της θα σου την πέσει, θα αντισταθείς, αλλά τη στιγμή που θα σε πιέσει να τη φιλήσεις, ΤΟΤΕ μόνο θα μπει η γυναίκα σου και θα νομίζεις ότι την απατάς......\n(η Diane Kruger ΤΙ ΦΟΒΕΡΕΣ ΓΟΒΕΣ ΦΟΡΑΕΙ!)\nΚαλά μιλάμε το βίντεο με τον κομπάρσο είναι το λιγότερο CREEPY! Δεν τον είχα παρατηρήσει καν. Αυτός που το παρατήρησε πάω στοίχημα ότι έχει γλιτσιασμένα μαλλιά, φοράει γυαλαμπούκες και κάθεται όλη μέρα σε ένα υπόγειο κάνοντας χημικά πειράματα (άλλο ένα κλισέ εμπνευσμένο από το Χόλλυγουντ).\nΣτους sidekick να δηλώσω ότι ο μαύρος sidekick είναι συνήθως και αυτός που λέει τα αστεία και κάνει γενικότερα τις χαζομάρες, είναι πιο δειλός από τον πρωταγωνιστή αλλά αποδεικνύεται συνήθως χρυσό παιδί που στέκεται σαν ΑΝΤΡΑΣ στις πιο δύσκολες καταστάσεις.\n"Τι μας μαθαίνει το Hollywood για τα αυτοκίνητα"\n..επίσης να συμπληρώσω ότι ο ταξιτζής αν δε σου πει αυτό θα πει κάτι του στυλ\n"Χαλάρωσε φιλαράκο, δεν είσαι στο Τόκιο Ντριφτ (ελληνική προφορά). ΠΑΜΕ ΓΟΝΙΔΗ ΑΓΟΡΙ ΜΟΥ! ΔΩΣ' ΤΑ ΟΛΑ!"\n"Πλάκα μας κάνεις ρε φίλε; Δε βλέπεις την κίνηση;" *ανάβει τσιγάρο και πετάει το αριστερό χέρι έξω από το παράθυρο*\nΠάντως σίγουρα δε θα αντιδράσει σαν τον γάλλο ταξιτζή από το Rush Hour που αναφωνεί πως ΠΑΝΤΑ περίμενε αυτή τη στιγμή και ακολουθεί τις οδηγίες του Τσάκι Τσαν σαν εκπαιδευμένος οδηγός αγωνιστικού αυτοκινήτου.\n"Τι μας μαθαίνει το Hollywood για τους αστυνομικούς"\nΣυμφωνώ με όλα (=κουράστηκα να σκέφτομαι!)\nΝα προσθέσω για τέλος μια ατάκα που είναι ΚΑΡΑ ΚΛΙΣΑΡΑ και που εμένα προσωπικά ΜΟΥ ΤΗ ΔΙΝΕΙ ΤΟΣΟ ΠΟΛΥ που με κάνει να θέλω να φάω όλο το παγωτό από το ψυγείο:\n- Καλά, είσαι σοβαρός;\n- Ποτέ στη ζωή μου δεν ήμουν πιο σοβαρός.\n...και άλλες παραλλαγές του στυλ:\n-Ποτέ στη ζωή μου δεν ήμουν πιο σίγουρος\n-Ποτέ στη ζωή μου δεν το εννοούσα περισσότερο\n-Ποτέ στη ζωή μου δεν ήμουν πιο ηλίθιος\n-Ποτέ στη ζωή μου δε θα γινω καλός ηθοποιός αν συνεχίζω να λέω αυτές τις ηλίθιες ατάκες του σεναριογράφου...\n(ΠΑΛΙ ΔΕ ΧΩΡΟΥΣΕ ΤΟ ΣΧΟΛΙΟ ΜΟΥ. Τι; Ναι ξέρω τι σκέφτεσαι.\nΕύχεσαι και συ να μπορούσες να πεις το ίδιο γιά κάτι άλλο...)\nΕγώ απλά μυρίζομαι κάψιμο.....\nΤο χρονικό μιας διαμαρτυρίας\nΠάμε πλατεία (Συντάγματος)\nΠΑΝΕΛΛΗΝΙΕΣ 2011 - Απάντηση στο θέμα της έκθεσης\nΤο πείραμα του Milgram και άλλες ιστορίες


Ενισχύεται με περισσότερους εποχικούς πυροσβέστες η Σάμος ▸ Και την νέα χρονιά στον Παναθηναϊκό ο Άξελ Γιάκομπσεν ▸ Το Γουίμπλεντον χάνει βαθμούς κατάταξης, λόγω του αποκλεισμού της Ρωσίας και της Λευκορωσίας ▸ Με ελληνικές παρουσίες και η φετινή βρετανική Rich List των Sunday Times ▸\nLa Casa de Papel: To trailer της 5ης σεζόν- H μεγάλη ληστεία φαίνεται να μετατρέπεται σε πόλεμο\nΔημοσιευση: 05/08/2021 - 12:29\nΤα κακά νέα είναι ότι το La Casa de Papel τελειώνει φέτος. Τα καλά νέα είναι ότι θα έχουμε την ευκαιρία να δούμε τον τελευταίο κύκλο σε δύο ξεχωριστά μέρη. Το Netflix μόλις κυκλοφόρησε το trailer για τα πρώτα 5 επεισόδια της τελευταίας σεζόν. Έτσι είχαμε την ευκαιρία και να θυμηθούμε πού είχαμε αφήσει την ιστορία, αλλά και να δούμε τι μας περιμένει.\nΗ ομάδα του La Casa de Papel φαίνεται να βρίσκεται τώρα στην πιο ευάλωτη θέση της\nΈχοντας χάσει τη Ναϊρόμπι αλλά και τη βοήθεια του Καθηγητή, πρέπει να ανταπεξέλθουν με όσες δυνάμεις τους έχουν απομείνει. Η Σιέρρα φαίνεται να δοκιμάζει τον Καθηγητή μέχρι την τελευταία στιγμή, γι’αυτό η Ρακέλ καλείται να αναλάβει την υπόθεση μέσα στην τράπεζα. Κανένας από την ομάδα δεν φαίνεται να είναι αρκετά ψύχραιμος ώστε να σκεφτεί έξυπνα. Σε όλα αυτά έρχεται να προστεθεί και η ανάμειξη του στρατού. Εν ολίγοις, από μία μεγάλη ληστεία, ίσως οι ήρωες οδηγηθούν σε έναν άγριο πόλεμο.\nΤην προσοχή τραβούν κυρίως τα flashbacks στο trailer\nΟι περισσότεροι θεατές λογικά αναφώνησαν βλέποντας πως και σε αυτή τη σεζόν θα έχουμε τον Μπερλίν στις οθόνες μας. Πρόκειται ίσως για τον πιο αγαπημένο χαρακτήρα όλων. Ακόμη όμως και 4 σεζόν μετά, υπάρχει ένα μεγάλο μυστήριο που περιτριγυρίζει αυτόν, τον θάνατό του και την αγαπημένη του Τατιάνα. Το ίδιο ισχύει και για τη Ναϊρόμπι, η οποία θα βρίσκεται και πάλι στα flashbacks της σειράς. Η σειρά επίσης θα εξερευνήσει και το πρόσφατο παρελθόν της Τόκιο και της σχέσης της. Αφού οι ήρωες λύσουν όλα τα μεταξύ τους θέματα, τότε θα πρέπει να αντιμετωπίσουν τον χειρότερο εχθρό: τον στρατό.\nΟι περισσότεροι ελπίζουν πως αυτό είναι ακόμη ένα πλάνο του Καθηγητή. Η καλύτερη θεωρία είναι ότι εκείνος θέλει να κάνει την αστυνομία και τον στρατό να πιστέψουν ότι νίκησαν μέχρι να κάνει την τελική του κίνηση. Αυτό το σενάριο όμως είναι πολύ καλό για να είναι αληθινό. Άλλωστε ο δημιουργός της σειράς, Alex Pina μάς έχει προετοιμάσει για την ολοκληρωτική καταστροφή στην 5η σεζόν. Μένει να δούμε αν θα βγει τελικά αληθινός.\nΤο πρώτο μέρος της 5ης σεζόν θα κάνει πρεμιέρα στο Netflix στις 3 Σεπτεμβρίου.\nNetflix τρέιλερ σειρά la casa de papel\nΕνισχύεται με περισσότερους εποχικούς πυροσβέστες η Σάμος Και την νέα χρονιά στον Παναθηναϊκό ο Άξελ Γιάκομπσεν Το Γουίμπλεντον χάνει βαθμούς κατάταξης, λόγω του αποκλεισμού της Ρωσίας και της Λευκορωσίας Με ελληνικές παρουσίες και η φετινή βρετανική Rich List των Sunday Times Ο Ρίτσαρντ Γκιρ πούλησε ένα σπάνιο αυτοκίνητο σε δημοπρασία για να βοηθήσει την Ουκρανία Γερμανία: Τον Ιούλιο θα παραδοθούν τα 15 πρώτα Gepard στην Ουκρανία ΝΑΤΟ: Συνάντηση Στόλτενμπεργκ με αντιπροσωπεία του Κογκρέσου των ΗΠΑ - Ανάμεσά τους και ο Μενέντεζ Βρετανία: Μειώνει το επίπεδο συναγερμού για την Covid καθώς υποχωρούν τα κρούσματα της Όμικρον Πρόβλημα η Τουρκία για το ΝΑΤΟ, λέει στον ΣΚΑΪ ο Αμερικανός αντιπρόεδρος του Ιδρύματος Υπεράσπισης της Δημοκρατίας Δίκη Λιγνάδη: Δεν εμφανίστηκε και αποβλήθηκε ο ένας από τους 4 άνδρες που κατήγγειλαν βιασμό τους


Καούρες: Όλοι οι τρόποι για να ανακουφίσετε το ευαίσθητο στομάχι σας | Vita.gr\nUncategorized 15 Ιουλίου 2010 | 13:04 | Μαρία Παπαδοδημητράκη\nΚαούρες: Όλοι οι τρόποι για να ανακουφίσετε το ευαίσθητο στομάχι σας\nΜήπως οι καούρες έχουν γίνει «επιδόρπιο» των γευμάτων σας; Αν ναι, βρείτε τον ένοχο πίσω από τη «φωτιά» που καίει το στομάχι σας και αντιμετωπίστε τον.\nΜπορεί να φταίει το ευαίσθητο στομάχι σας, μπορεί και οι ατασθαλίες του καλοκαιριού. Δυστυχώς, οι πολλοί καφέδες στην παραλία, τα πικάντικα σνακ και οι συχνές έξοδοι για φαγητό που συνοδεύονται από μεζέδες και ουζάκια μπορεί να έχουν «καυτές παρενέργειες». Δείτε, λοιπόν, τι μπορείτε να κάνετε για να τις αντιμετωπίσετε.\nΤις περισσότερες φορές φταίει η λαιμαργία σας. Δεν είναι τυχαίο, άλλωστε, ότι οι καούρες κάνουν την εμφάνισή τους μετά από ένα βαρύ γεύμα. Μπορεί, όμως, να παρουσιαστούν και όταν πριν καλά-καλά καταπιείτε την τελευταία μπουκιά σας, πέφτετε για ύπνο ή καπνίζετε. Το κάψιμο αυτό οφείλεται στην παλινδρόμηση του όξινου περιεχομένου του στομάχου προς τον οισοφάγο, εξαιτίας της χαλάρωσης του οισοφαγικού σφιγκτήρα. Αν η «βαλβίδα» αυτή μεταξύ του στομάχου και του οισοφάγου, που κανονικά κλείνει μόλις περάσει η τροφή, για κάποιο λόγο μείνει ανοιχτή, τότε το γεύμα που μόλις απολαύσατε ανεβαίνει από το στομάχι. Αυτό έχει ως αποτέλεσμα το αίσθημα καψίματος που νιώθετε, καθώς ο βλεννογόνος του οισοφάγου δεν είναι φτιαγμένος έτσι ώστε να δέχεται όξινο περιεχόμενο, όπως συμβαίνει με το βλεννογόνο του στομάχου.\nΠέρα, όμως, από παρενέργεια ενός λουκούλλειου γεύματος, οι συχνές καούρες είναι το βασικό σύμπτωμα της γαστροοισοφαγικής παλινδρόμησης, μιας πάθησης που εκτιμάται ότι αφορά\n4 στους 10 Έλληνες. Μάλιστα, η συνεχής έκθεση του βλεννογόνου του οισοφάγου στα γαστρικά υγρά μπορεί σε ορισμένες περιπτώσεις να προκαλέσει ακόμα και πληγές στον οισοφάγο. Ωστόσο, κάτι τέτοιο συμβαίνει σπάνια.\nΈνα τσιγάρο μετά το φαγητό δεν είναι πάντα καλή ιδέα. Μικρές συνήθειες σαν κι αυτήν μπορεί να έχουν «καυτές παρενέργειες» στο στομάχι σας.\nΤα τσιγάρα Σκεφτείτε το ξανά πριν ανάψετε το τσιγάρο σας αμέσως μετά το φαγητό. Η νικοτίνη έχει την ιδιότητα να χαλαρώνει τον οισοφαγικό σφιγκτήρα, επιτρέποντας έτσι στο φαγητό να ανέβει από το στομάχι πιο εύκολα.\nΤα ποτά Το αλκοόλ χαλαρώνει τον οισοφαγικό σφιγκτήρα, γι’ αυτό προσπαθήστε να καταναλώνετε με μέτρο τις παγωμένες μπίρες. Για τον ίδιο λόγο, αποφύγετε και τα αναψυκτικά μαζί με το φαγητό, αλλά και μετά από αυτό. Αν, παρ’ όλα αυτά, θέλετε μια δροσερή πορτοκαλάδα, αφήστε τη λίγη ώρα ανοιχτή, για να εξατμιστεί το ανθρακικό.\nΟι µερίδες τού Οβελίξ Οι κόντρες στο ποιος θα φάει τα περισσότερα σουβλάκια δεν είναι πια στη μόδα. Μη φορτώνετε, επομένως, το στομάχι σας, γιατί η μεγάλη ποσότητα τροφής μπορεί να προκαλέσει -πέρα από καούρες- και επιπλέον ενοχλήσεις, όπως φούσκωμα και δυσπεψία.\nΏρα για ύπνο Η μεσημεριανή σιέστα ή ο βραδινός ύπνος αμέσως μετά το φαγητό μπορεί να αποδειχτούν λιγότερο ωφέλιμα από ό,τι νομίζετε, καθώς η ξαπλωμένη στάση του σώματος δυσκολεύει την πέψη και διευκολύνει την άνοδο του περιεχομένου του στομάχου στον οισοφάγο. Αν θέλετε οπωσδήποτε να ξαπλώσετε, κάντε το με ανασηκωμένη την πλάτη σας.\nΈλεγχος στο ψυγείο Υπάρχουν τροφές που συμβάλλουν στη χαλάρωση του οισοφαγικού σφιγκτήρα. Βέβαια, οι τροφές αυτές δεν είναι απολύτως ίδιες για όλους, αλλά ορισμένες τις συναντάμε αρκετά συχνά. Οι τροφές αυτές περιλαμβάνουν τον καφέ, το σκόρδο, τη σοκολάτα, τις καραμέλες, τα ροφήματα μέντας, τα εσπεριδοειδή, την ντομάτα, τα τηγανητά, τα καυτερά φαγητά, τις λιπαρές τροφές (π.χ. πίτσες) και τις σφολιάτες (π.χ. τυρόπιτες).\nLose it! Τώρα με τη ζέστη, έχετε μία επιπλέον ευκαιρία να χάσετε βάρος. Τα περιττά κιλά, ιδιαίτερα αυτά που συσσωρεύονται στον κορμό, πιέζουν το στομάχι, διευκολύνοντας τη γαστροοισοφαγική παλινδρόμηση και προκαλώντας καούρες. Μάλιστα, όσοι έχετε αρκετά παραπανίσια κιλά τείνετε να έχετε και πιο χαλαρό οισοφαγικό σφιγκτήρα.\nΧαλαρά… Για να αντιμετωπίσετε τις καούρες, ίσως χρειαστεί να προσθέσετε μερικά ρούχα στην ντουλάπα σας, αφού όσα πιέζουν την κοιλιά μπορούν να αυξήσουν την ενδοκοιλιακή πίεση και να προκαλέσουν παλινδρόμηση. Φορέστε, λοιπόν, ρούχα ανάλαφρα και άνετα και αγοράστε το σαλβάρι που τόσο καιρό χαζεύετε στη βιτρίνα.\nΈνα δύο, εν δυο Μια ήπια δραστηριότητα μετά το φαγητό, όπως μια βόλτα στη χώρα του νησιού όπου βρίσκεστε, βοηθά στην ώθηση του περιεχομένου του στομάχου προς το έντερο, αποτρέποντας την παλινδρόμηση.\nΠροσοχή στα φάρµακα Αν ταλαιπωρείστε από γαστροοισοφαγική παλινδρόμηση ή άλλα πεπτικά προβλήματα, αποφύγετε τα «βαριά» φάρμακα, όπως τα μη στεροειδή αντιφλεγμονώδη.\nΟι καούρες του πελαργού\nΠολλές είναι ο γυναίκες που στη διάρκεια της εγκυμοσύνης έχουν καούρες. Ο λόγος είναι κυρίως μηχανικός, αφού αυξάνεται η ενδοκοιλιακή πίεση, καθώς το έμβρυο πιέζει το διάφραγμα. Επίσης, η προγεστερόνη που παράγεται το διάστημα αυτό, συμβάλλει σε ένα βαθμό στη χαλάρωση του σφιγκτήρα στην είσοδο του στομάχου.\nΌσα λέει ο γιατρός\nΒγήκατε με τους φίλους σας για φαγητό στα Βλάχικα, και αφού ταράξατε τα παΐδάκια και το κρασί, πέσατε για ύπνο. Αν μετά την κραιπάλη αυτή δεν καταφέρετε να κλείσετε μάτι από τις καούρες, μην το θεωρήσετε παράξενο. Πάντως, μπορείτε, αν θέλετε να ανακουφιστείτε γρήγορα, να πάρετε αντιόξινα ή αλγινικά φάρμακα. Τα αντιόξινα καταστέλλουν τα οξέα του στομάχου και ανακουφίζουν σε λιγότερο από 1 ώρα, και συνήθως είναι αυτά που ήδη έχετε στο φαρμακείο του σπιτιού σας. Τα αλγινικά αποτελούν νεότερη κατηγορία φαρμάκων και δρουν πιο άμεσα (μέσα σε περίπου 5 λεπτά). Τα συγκεκριμένα φάρμακα, αν και δεν καταστέλλουν την παραγωγή γαστρικού οξέος, παρεμποδίζουν την παλινδρόμησή του προς τον οισοφάγο, δημιουργώντας ένα στρώμα τζελ μέσα στο στομάχι. Στο φαρμακείο μπορείτε ακόμα να βρείτε ανταγωνιστές των Η2 υποδοχέων (όπως η ρανιτιδίνη), που καταστέλλουν την παραγωγή γαστρικού οξέος και δρουν σε 2-3 ώρες.\nΑν, τώρα, οι καούρες είναι μέρος του καθημερινού σας προγράμματος, το πιθανότερο είναι να χρειαστεί να λάβετε πιο δραστικά σκευάσματα, τα οποία θα σας συστήσει ο γαστρεντερολόγος σας (π.χ. αναστολείς αντλίας πρωτονίων, που καταστέλλουν την παραγωγή οξέος στο στομάχι μέχρι και 90%). Επίσης, σε σοβαρές περιπτώσεις, ίσως ο γιατρός σας συστήσει λαπαροσκοπική επέμβαση, ώστε να «σφίξει» τον οισοφαγικό σφιγκτήρα.\nΚάτι παραπάνω ξέρουν η μαμά και η γιαγιά που, μόλις νιώσουν το στομάχι τους να «φλέγεται», το ρίχνουν στα ροφήματα. Ορισμένα βότανα ανακουφίζουν το στομάχι από τις καούρες. Βράστε, λοιπόν, 1 φλιτζάνι νερό, ρίξτε 1 κουταλάκι από το βότανο που θα επιλέξετε, περιμένετε 4-5 λεπτά, σουρώστε το και αφήστε το να κάνει τη δουλειά του. Βότανα που μπορούν να σας ανακουφίσουν είναι το χαμομήλι (έχει ηρεμιστική, αντιφλεγμονώδη και αντισπασμωδική δράση και μειώνει τα οξέα του στομάχου), το μελισσόχορτο (έχει κατευναστική δράση και θεωρείται ιδανικό για εσάς που τα συμπτώματά σας επιδεινώνονται από το άγχος), ο μαραθόσπορος ή το γλυκάνισο (ηρεμούν το στομάχι και διευκολύνουν την πέψη) και το τζίντζερ (διευκολύνει την πέψη και ανακουφίζει από τις καούρες).\nΜικρά και πρακτικά\nΠροτιμάτε να καταναλώνετε μικρά γευματα σε τακτα διαστηματα. Έτσι, θα υπάρχει πάντα τροφή στο στομάχι σας, η οποία θα απορροφά τα οξέα.\nΤι προτείνει ο ρεφλεξολόγος\nΜε τη βοήθεια της ρεφλεξολογίας, μπορείτε να ηρεμήσετε το στομάχι σας, πιέζοντας τα κατάλληλα σημεία. Ασκήστε, λοιπόν, για 1-2 λεπτά κυκλικές πιέσεις και ροές εσωτερικά των χεριών στις παλάμες, στη\nβάση του αντίχειρα και λίγο πιο κάτω, σε όλη τη σαρκώδη βάση της παλάμης, όπου βρίσκονται οι αντανακλαστικές περιοχές του οισοφάγου και του στομάχου. Αν το πρόβλημα είναι πιο σοβαρό ή δεν υποχωρεί, ζητήστε τη συμβουλή ενός ειδικού.


Το μπλουζάκι που λανσάρει ο Άδωνις! - Newpost.gr\nΆδωνις: «I love email Hardouveli» και σε μπλουζάκι! (φωτό)\nΕκστρατεία... μόδας ξεκίνησε ο Άδωνις Γεωργιάδης, προκειμένου να δείξει τη στήριξή του στο email Χαρδούβελη και τα μέτρα που αυτό περιλάμβανε. Έτσι δίνει τη δική του απάντηση στην πρόταση της κυβέρνησης Τσίπρα προς τους θεσμούς.\nΔημοσίευση 23 Ιουνίου 2015, 20:29 / Ανανεώθηκε 23 Ιουνίου 2015, 21:12\nΟ κοινοβουλευτικός εκπρόσωπος της ΝΔ ανέβασε ένα tweet λανσάροντας τη νέα τάση στο ντύσιμο, με σαφές πολιτικό μήνυμα. «I love email Xardouvelis» είναι το σλόγκαν στο μπλουζάκι που, όπως λέει, πρέπει να φοράμε όλοι!\nΑπό αύριο όλοι μας πρέπει να κυκλοφορούμε με μία τέτοια μπλούζα πιστεύω... pic.twitter.com/OH4HVEwtjW\n— Άδωνις Γεωργιάδης (@AdonisGeorgiadi) June 23, 2015\nΑΔΩΝΙΣ ΓΕΩΡΓΙΑΔΗΣ EMAIL ΧΑΡΔΟΥΒΕΛΗ


Χριστούγεννα με ηλιοφάνεια… • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΧριστούγεννα με ηλιοφάνεια…\nΌσοι περίμεναν λευκά Χριστούγεννα σίγουρα θα απογοητευθούν… Παρότι τις τελευταίες ημέρες ο υδράργυρος έκανε βουτιά και τα ορεινά της Ηπείρου πάγωσαν, η βδομάδα των Χριστουγέννων δεν θα φέρει χιόνια, ούτε καν βροχές…\nΣύμφωνα με τα έως τώρα στοιχεία, ήπιος αναμένεται ο καιρός τα Χριστούγεννα, με θερμοκρασίες υψηλότερες για την εποχή σε όλη τη χώρα, χωρίς ιδιαίτερα φαινόμενα, αφού στο μεγαλύτερο μέρος της Ελλάδας θα επικρατεί ηλιοφάνεια.\nΟ υδράργυρος έως και την Παρασκευή των Χριστουγέννων παίρνει την ανιούσα και ο καιρός δεν θα θυμίζει σε τίποτα εικόνες άλλων ετών, εικόνες βαρυχειμωνιάς..\nΩστόσο, προς το τέλος του μήνα, φαίνεται μία αξιόλογη μεταβολή, με κύριο χαρακτηριστικό της, τις ιδιαίτερα χαμηλές θερμοκρασίες και τις χιονοπτώσεις, ακόμα και σε χαμηλά υψόμετρα.\nΟι μετεωρολόγοι ωστόσο επισημαίνουν πως είναι νωρίς για ασφαλείς προβλέψεις της περιόδου Πρωτοχρονιάς.\nΟ ισχυρός αντικυκλώνας που έχει εδώ και περίπου 20 ημέρες επεκταθεί σε όλη την κεντρική και ανατολική Ευρώπη εμποδίζει τη δημιουργία χαμηλών πιέσεων και συνάμα κακοκαιριών.\nΕίναι πρωτόγνωρο για τα δεδομένα όλης της Ευρώπης, να διανύει παρατεταμένο διάστημα καλοκαιρίας αυτή την περίοδο, όπου κανονικά σε πολλές περιοχές θα έπρεπε να χιονίζει, να βρέχει και να έχει τσουχτερό κρύο. Κάτι τέτοιο ο αντικυκλώνας το εμποδίζει, καθώς λειτουργεί ως «σταθεροποιητής» δημιουργίας κακοκαιριών.\nΑυτό σύμφωνα με ξένους μετεωρολόγους, οφείλεται στο φαινόμενα Ελ Νίνιο στον δυτικό Ειρηνικό Ωκεανό. Δεν γνωρίζει ωστόσο κανένας αν ο αντικυκλώνας της Ευρώπη σπάσει τελείως ακόμα και μετά τη Πρωτοχρονιά, τις πρώτες ημέρες του Ιανουαρίου σε όλη την Ευρώπη.\nΠάντως σε περίπτωση που σπάσει ένας τόσο ισχυρός αντικυκλώνας, η κακοκαιρία που θα επέλθει από την εισβολή των χαμηλών πιέσεων μέσα στις υψηλές πιέσεις του αντικυκλώνα, θα επιφέρει ακραία καιρικά φαινόμενα με ψύχος, χιονοθύελλες αλλά και ισχυρές καταιγίδες.\nΛίγη υπομονή λοιπόν και θα δούμε αν θα κάνουμε λευκή Πρωτοχρονιά ή όχι!


Κώστας Ζαρέντης\t19 Σεπτεμβρίου 2011, 18:08\nΟ χορός των φαντασμάτων πάνω από το «σαρκίο» του Παναθηναϊκού, καλά κρατεί!\nΗ σκύλευση του ετοιμοθάνατου «πράσινου» πτώματος είναι έτοιμη να συντελεστεί από κανίβαλους και «κανίβαλους». Ο Παναθηναϊκός από τη «Γη της επαγγελίας», οδεύει προς τον όλεθρο και την καταστροφή, τη στιγμή που κάποιοι υποστηρίζουν πως υπό όρους και προϋποθέσεις είναι έτοιμοι να τείνουν χείρα βοηθείας για να τον αναστήσουν, ενώ κάποιοι άλλοι τάζουν λαγούς με… πετροδολάρα για να τον γιγαντώσουν. Φαύλος κύκλος. Λαβύρινθος… χωρίς Αριάδνη. Μινόταυροι, παντού!\nΔεν λέμε αν αυτή η ιστορία είναι αληθινή ή ψεύτικη, αν είναι υπαρκτή ή όχι. Το ερώτημα είναι συγκεκριμένο.\nΥπάρχει σοβαρός άνθρωπος που να μπορεί να πειστεί πως εκ των διαδόχων του θρόνου της Σαουδικής Αραβίας (!) επιθυμεί να αποκτήσει το πλειοψηφικό πακέτο των μετοχών της «πράσινης» ΠΑΕ;\nΗ διερεύνηση της πρότασης που κατατέθηκε από την Αραβία δεν είναι δύσκολη υπόθεση.\nΜε ένα απλό τηλέφωνο οι ιδιοκτήτες της ομάδας μπορούν πολύ εύκολα να μάθουν τι και πως, εάν και πόσο, «Ναι» ή «Όχι», «Θέλω» ή «Δεν γνωρίζω»…\nΠώς; Με ελικόπτερο; Με λιμουζίνα; Με «ντε σε βο»; Με «παπάκι»;\nΜε καπέλο; Με γραβάτα; Με παπιγιόν; Με σιθρού φανέλα; Με μοκασίνια ή με αθλητικά παπούτσια; Πώς;\nΑλήθεια, μπορεί κανείς να φανταστεί ότι επιχειρείται μπίζνα από… αγάπη, με φερετζέ την κελεμπία;


08:29 4 Οκτωβρίου 2020 4 Οκτωβρίου 2020\nΗ παγκόσμια πανδημία ισπανικής γρίπης μεταξύ 1918-1920 δεν θα μπορούσε να βρει τη χώρα σε χειρότερη περίοδο.\nΜη έχοντας βγει ακόμα από τη φωτιά δύο Βαλκανικών και ενός Παγκοσμίου Πολέμου, καλείται εν μέσω Εθνικού Διχασμού ν’ αντιμετωπίσει μια υγειονομική βόμβα με ανύπαρκτες υποδομές περίθαλψης.\nΤο πρώτο κύμα φτάνει τον Μάιο του 1918, πιθανώς μέσω του λιμανιού της Πάτρας, που είναι η πρώτη πόλη που πλήττεται από τον θανατηφόρο ιό.\nΜετά την αρχική χαλαρότητα, η υπόλοιπη χώρα συνειδητοποιεί τη σοβαρότητα του προβλήματος όταν το φθινόπωρο του 1918 κρούσματα και θάνατοι πολλαπλασιάζονται στην πρωτεύουσα.\nΟπως και τώρα έτσι και τότε το πρώτο ζήτημα που ανακύπτει είναι τι θα γίνει με τα σχολεία, με άλλους να κρατούν στάση αναμονής για την εξέλιξη της νόσου και άλλους ν’ απαιτούν το άμεσο κλείσιμό τους: «…θα έπρεπε να κλείσουν από τώρα προληπτικώς τα σχολεία.\nΔιότι εκείνα τα αστειότατα που ακούσαμε, το να κλείσουν δηλαδή κάθε σχολείο οσάκις σημειώνονται κρούσματα γρίπης εις αυτά, δεν είναι μέτρα προληπτικά αλλά μέτρα… επιληπτικά! Ας τα κλείσουν λοιπόν τα σχολεία διά μερικάς ημέρας.\nΔεν θα χαθεί ο κόσμος αν τα παιδιά δεν μάθουν πολλά απαρέμφατα. Η γερμανοβουλγαρική επιδημία της Ανατολής εθανάτωσε εξακόσιας χιλιάδας Ελλήνων. Ας προφυλάξωμεν τους μικρούς που θα πληθύνουν εις το μέλλον την φυλήν».\nΟι πρώτες εγκύκλιοι του υπουργείου Παιδείας προς τα σχολεία χαρακτηρίζουν τη γρίπη ως μολυσματική νόσο που μεταφέρεται, κυρίως, μέσω των σταγονιδίων «τα οποία συνήθως περιέχουσιν αφθονίαν μικροβίων αυτής και εκσφενδονιζόμενα από του στόματος και της ρινός των πασχόντων γρίπην, κατά την ομιλίαν, τον βήχαν, τον πταρμνόν κ.λπ. διαχέονται εις τον αέρα».\nΔιασπορά υπάρχει επίσης μετά από επαφή με τον πάσχοντα, ιδίως όταν ο τελευταίος μιλά, βήχει και φτερνίζεται χωρίς να βάλει μαντίλι στο στόμα του.\nΑξίζει να σημειωθεί ότι τότε μπορεί να μην υπήρχε μάσκα προστασίας, αλλά σε όλους τους δημόσιους χώρους κρίνεται απολύτως απαραίτητη η χρήση μαντιλιού για προστασία. Εξίσου επικίνδυνα με το στόμα του πάσχοντα ή του μαθητή που αναρρώνει είναι τα σχολικά αντικείμενα όπως τσάντα, κοντύλι και φυσικά τα βιβλία που εκείνη την εποχή μοιράζονται πολλά παιδιά.\nΣτα προληπτικά μέτρα το υπουργείο Παιδείας, αφού αναφέρει ως σημαντικότερο την απομόνωση των πασχόντων, τονίζει τον καθημερινό αυστηρό έλεγχο καθαριότητας μαθητών και χώρων -υπεύθυνος του οποίου είναι ο δάσκαλος-, το συστηματικό άσπρισμα των σχολικών χώρων, τον άφθονο ηλιασμό των αιθουσών και φυσικά την απαγόρευση εισόδου στο σχολείο μαθητών με πυρετό, πονοκέφαλο, βουλωμένη μύτη, κόπωση κ.λπ.\nΠαράλληλα, υπάρχει σύσταση στους μαθητές να πλένουν καθημερινά μετά το φαγητό το στόμα τους με αντισηπτικό διάλυμα ή σόδα και απαγόρευση παρουσίας τους «εις μέρη ένθα συγκεντρούνται διαφόρου υγιεινής καταστάσεως και προελεύσεως άνθρωποι, και μάλιστα σκοτεινούς και κακώς αεριζόμενους (κινηματογράφοι, θέατρα κ.λπ.)».\nΗ μη τήρηση των μέτρων φέρνει διακοπή μαθημάτων κατόπιν παραγγελίας του τοπικού ιατρού, υπόδειξη του διευθυντή του σχολείου και τελική έγκριση του υπουργείου Παιδείας. Τέλος, επανάληψη μαθημάτων έχουμε μόνο κατόπιν υποδείξεως του σχολίατρου και αφού έχει προηγηθεί απολύμανση του χώρου.\nΟμως όπως συμβαίνει στις πανδημίες, τα μέτρα τρέχουν πίσω από τις εξελίξεις και στις 16 Οκτωβρίου 1918 η κυβέρνηση Ελευθερίου Βενιζέλου, σε συνεργασία με το Ιατροσυνέδριο, ανακοινώνει σειρά έκτακτων μέτρων, ένα εκ των οποίων είναι το κλείσιμο όλων των δημόσιων και ιδιωτικών σχολείων Αθήνας και Θεσσαλονίκης για 15 ημέρες και επ’ αόριστον στις πόλεις Ηράκλειο, Νάουσα, Ναύπλιο, Κέρκυρα, Βέροια και Αργοστόλι.\nΣτο μέτρο αντιδρούν, για προφανείς λόγους, οι ιδιοκτήτες ιδιωτικών εκπαιδευτηρίων. Σε συνάντησή τους με τον τμηματάρχη Υγιεινής του υπουργείου Παιδείας, ζητούν να εξαιρεθούν του μέτρου υποστηρίζοντας ότι: «…έχουν ολίγους μαθητάς ανήκοντας εις την καλήν τάξιν, και εις ην τα κρούσματα της γρίπης είναι ολιγότερα»…\nΗ επιτυχία του αυστηρού μέτρου του κλεισίματος με τον περιορισμό των κρουσμάτων και οι γιορτές Χριστουγέννων και Πρωτοχρονιάς «υποχρεώνουν» την κυβέρνηση σε παράταση των παιδικών «διακοπών» μέχρι το νέο έτος.\nΕτσι, χρειάζεται να φτάσουμε στις 8 Ιανουαρίου 1919 για να διατάξει το υπουργείο Παιδείας την επανεκκίνηση όλων των εκπαιδευτικών βαθμίδων. Παράλληλα όμως τονίζει ότι στις περιοχές που θα παρατηρηθεί νέα έξαρση των κρουσμάτων παρέχεται η δυνατότητα εκ νέου διακοπής των μαθημάτων κατόπιν γνωματεύσεων του αρμόδιου σχολικού γιατρού ή της στρατιωτικής Υγειονομικής Υπηρεσίας.\nΤον χειμώνα του 1919 ακολούθησε το δεύτερο κύμα πανδημίας, επειδή, όπως και τώρα, «Η έντασις της νόσου αποδίδεται εις την χαλάρωσιν των προφυλακτικών μέτρων τα οποία ελάμβανε αφ’ εαυτού ο κόσμος». Ομως η κυβέρνηση αυτή τη φορά δεν έκλεισε τα σχολεία λειτουργώντας συντηρητικότερα.\nΛιτανεία στην πλατεία Ομονοίας\nΣτα κυβερνητικά μέτρα για την πανδημία γρίπης τον χειμώνα του 1918 δεν υπάρχει το κλείσιμο των εκκλησιών, αλλά σαφής σύσταση σε πιστούς και κλήρο για αυτοσυγκράτηση, αυτοπεριορισμό, αποφυγή συνωστισμού και πιστή τήρηση των κανόνων υγιεινής, με αποτέλεσμα να υπάρχουν επιστημονικές φωνές που ζητούν αυστηρότερα μέτρα.\nΑρκετοί πιστοί όμως όχι μόνο δεν ακούν αυτές τις συστάσεις, αλλά διοργανώνουν λιτανείες κατά της γρίπης σε δημόσιους εξωτερικούς χώρους.\nΜια από αυτές μάλιστα, που γίνεται εν μέσω έντονου κρύου τον Νοέμβριο του 1918 στην πλατεία Ομονοίας, συναντά την έντονη αντίδραση γιατρού, που στρέφεται κατά των πιστών και υποψήφιων πελατών του: «Ιδού ένας τρόπος να αυξηθή η θνησιμότης από την γρίπην. Ολοι αυτοί δεν θα αποφύγουν τας ψύξεις, μ’ αυτό το διαβολόκρυο.\nΘα πουντιάσουν, και ποιος θα τους φταίει; Τους λες να φυλάσσονται από το κρύο και δεν φυλάσσονται. Τι θα πει καθαριότης και αντισηψία δεν ξέρουν. Και καταφεύγουν σε λιτανείες. Καλές οι λιτανείες, δεν λέω. Αλλά να γίνονται μέσα στις εκκλησίες, όχι μέσα στο κρύο.\nΑκόμα δε και δι’ άλλον λόγον. Διά να μην συμπληρώνουμε την κακήν ιδέαν που έχουν οι ξένοι περί της πόλεώς μας ως ημιβαρβάρου. Από τα σπίτια μας που δεν έχουν καμία βάση καθαριότητος. Από την περιφρόνησή μας προς τας παραγγελίας της επιστήμης, και την τυφλήν πεποίθησήν μας ότι ο άγιος, προς τον οποίον απευθύνονται αυταί οι δεήσεις, θα βγη στον δρόμο με το κοντάρι του και θα λογχίσει την γριάν στρίγγλαν γρίπην που τρώει τους ανθρώπους».\nΕλευθέριος Βενιζέλοςισπανική γρίπηΚορονωϊός


Elite Mastercard - Bank of Cyprus\nΈνας κόσμος αποκλειστικών προνομίων\nΥπηρεσία ‘Premium Concierge’\n24/7 υπηρεσία άμεσης παροχής βοήθειας καλώντας στο 800 00 803 (+357 22 222823 από εξωτερικό) ή αποστέλλοντας email στο bocelitecard@concierge-mc.com\nΧαμηλότερη χρεώση διαχειριστικών εξόδων\nΕπωφεληθείτε χαμηλότερου κόστους διαχειριστικών εξόδων κατά τις συναλλαγές σας εκτός Ευρωζώνης.\nΔωρεάν αναλήψεις από ΑΤΜ\nΔωρεάν αναλήψεις από ΑΤΜ σε όλο τον κόσμο, χρησιμοποιώντας την Elite Mastercard.\nΥπηρεσία έκτακτης ανάγκης μετρητών\nΓια να μην ξεμείνετε ποτέ από μετρητά. Καλώντας χωρίς χρέωση, σας παραδίδουμε εντός 2 ωρών μετρητά, όπου κι αν βρίσκεστε.\nΠοια άλλα ωφελήματα έχω;\nΜε την Elite Mastercard αποκτάτε πρόσβαση σε 1.200+ lounge αεροδρομίων σε όλο τον κόσμο. H κάθε επίσκεψη σε lounge στοιχίζει €24 ανά άτομο και η χρέωση γίνεται απευθείας στον πελάτη. Για περισσότερες πληροφορίες επισκεφθείτε τον ακόλουθο σύνδεσμο: https://www.loungekey.com/en/bankofcyprus\nΓια συχνές ερωτήσεις-απαντήσεις πατήστε εδώ https://www.loungekey.com/en/bankofcyprus/faq\n24/7 υπηρεσία άμεσης παροχής βοήθειας καλώντας στο 800 00 803 ή στο +357 22 222823 από εξωτερικό (οι κλήσεις θα καταγράφονται και θα διατηρούνται για περίοδο 6 μήνων) ή αποστέλλοντας email στο bocelitecard@concierge-mc.com\nΓια περισσότερες πληροφορίες πατήστε εδώ https://www.concierge-mc.com/en/termsandconditions.html\nΑσφάλεια Αθλητικού Εξοπλισμού\nΑσφαλίστε τον αθλητικό εξοπλισμό σας και απολαύστε τις δραστηριότητές σας χωρίς κανένα άγχος.\nΥψηλά όρια χρήσης.\nΔωρεάν ταξιδιωτική ασφάλεια.\nΔωρεάν φοιτητική ταξιδιωτική ασφάλεια.\nΔωρεάν Ασφάλεια Προστασίας Αγορών\nΔωρεάν Ασφαλιστική Κάλυψη Κινητού Τηλεφώνου\nΠώς με επιβραβεύει το Σχέδιο ανταμοιβή;\nTο Σχέδιο επιβραβεύει με βαθμούς τις καθημερινές σας συναλλαγές με κάρτες της Τράπεζας Κύπρου. Μαζεύετε βαθμούς κάθε φορά που χρησιμοποιείτε τις κάρτες σας στις επιχειρήσεις που συμμετέχουν στο Σχέδιο.\nΠώς μπορώ να ενημερωθώ για τις Προμήθειες & Χρεώσεις;\nΓια να ενημερωθείτε για τις Προμήθειες & Χρεώσεις πατήστε εδώ\nΠού μπορώ να αποταθώ για να αποκτήσω την κάρτα Elite Mastercard?\nΓια περισσότερες πληροφορίες αλλά και για την απόκτηση της κάρτας Elite Mastercard μπορείτε να απευθυνθείτε στον προσωπικό λειτουργό εξυπηρέτησης σας.


«Βρίσκει μπροστά του τα ψέματά του»\nΠρώτη καταχώρηση: Δευτέρα, 23 Νοεμβρίου 2009, 20:22\nΕπίθεση στο ΠΑΣΟΚ, το οποίο κατηγόρησε πως δεν έχει σχέδιο, εξαπέλυσε η Ντόρα Μπακογιάννη, μιλώντας σε πολιτικούς της φίλους στην Αργολίδα.\n«Καταφέρνει και να διαψεύδει τις προεκλογικές του υποσχέσεις και να μην ανταποκρίνεται στη σοβαρότητα των περιστάσεων. Το ΠΑΣΟΚ πήρε την εξουσία με ψέματα και τώρα τα βρίσκει μπροστά του. Αποδεικνύεται ότι δεν μπορεί να διαχειριστεί την κρίση», τόνισε η κ. Μπακογιάννη, η οποία αναφέρθηκε στα τελευταία οικονομικά μέτρα της κυβέρνησης.\n«Η έκτακτη εισφορά είναι ένα ακόμη μέτρο που σχεδιάστηκε στο γόνατο, στέλνοντας το λογαριασμό σε εκατοντάδες χιλιάδες ελληνικά νοικοκυριά. Αντί να εφαρμόσει ένα ολοκληρωμένο σχέδιο για την πάταξη της φοροδιαφυγής, το ΠΑΣΟΚ επιλέγει και πάλι την εύκολη λύση της υπερφορολόγησης εξαπολύοντας φοροκαταιγίδα ενάντια στους φορολογούμενους πολίτες που δηλώνουν με ειλικρίνεια τα εισοδήματα και τα περιουσιακά τους στοιχεία», δήλωσε η Ντ. Μπακογιάννη, χαρακτηρίζοπντας τα στελέχη του ΠΑΣΟΚ «ανίκανα και ανέτοιμα να κυβερνήσουν και να προωθήσουν τις απαραίτητες μεταρρυθμίσεις».\nΓια τα του κόμματος, η κ. Μπακογιάννη δήλωσε πως «η ΝΔ πρέπει να απευθυνθεί ξανά στην κοινωνία. Να χτίσει νέες πλατιές κοινωνικές συμμαχίες. Να φύγει από την απομόνωση και την περιχαράκωση, που κάποιοι πάνε να κάνουν σημαία. Και πάνω απ’ όλα να ξεκινήσουμε άμεσα δυναμική και αποτελεσματική αντιπολίτευση. Η μόνη ελπίδα του ΠΑΣΟΚ είναι η Νέα Δημοκρατία να μπει σε εσωστρέφεια και περιχαράκωση και να μην ασκεί ισχυρή αντιπολίτευση. Γι’ αυτό το σύστημα ΠΑΣΟΚ δίνει τα ρέστα του εναντίον μου», δήλωσε η υποψήφια για την αρχηγία.\nΠαράλληλα απάντησε και στις επικρίσεις που δέχεται για μηχανισμούς.\n«Είμαι περήφανη γιατί σε αυτή την προσπάθεια έχω δίπλα μου στελέχη από όλες τις τάσεις του κόμματός μας. Στελέχη που συνεργάστηκαν με όλους τους πρώην προέδρους μας. Αυτό κάποιοι πάνε να το βαφτίσουν απαξιωτικά, ως «μηχανισμό». Για μας αυτό λέγεται ενότητα. Λέγεται συστράτευση. Λέγεται αλληλοεκτίμηση και αλληλοσεβασμός. Θα παραμείνουμε ένα μεγάλο, ανοιχτό και δυνατό κόμμα ή θα γίνουμε ένα μικρό και αναχρονιστικό κόμμα που δεν θα μπορεί να κερδίσει εκλογές; Θα επιβραβεύσουμε τη συνέπεια ή τον καιροσκοπισμό; Θα αφήσουμε το ΠΑΣΟΚ και το σύστημα ΠΑΣΟΚ στα μέσα ενημέρωσης να αλωνίζουν ή θα δείξουμε τη δύναμη της μεγάλης μας παράταξης;», κατέληξε η υποψήφια πρόεδρος της ΝΔ.\nΤελευταία ενημέρωση: Δευτέρα, 23 Νοεμβρίου 2009, 20:22


Κυριακή Θ΄Λουκά: «Ο θησαυρίζων εαυτώ» | Το σπιτάκι της Μέλιας\n17 Νοεμβρίου, 2019 in Αναδημοσιεύσεις, Εκκλησία, Mέλια | Tags: π. Θεμιστοκλής Μουρτζανός, του άφρονος πλουσίου, Βήματα, Ευαγγέλιο της Κυριακής\nΟ πλούτος είναι ένα απ’ αυτά. Αφορμή της παραβολή του άφρονα πλούσιου, μετά την παραβολή του πλούσιου και του Λαζάρου, ήταν η διαμάχη δύο αδελφών σχετικά με τη διανομή της πατρικής κληρονομιάς, την οποία ήθελαν να αναθέσουν στο Χριστό.\nΟ Κύριος όμως, αφού τους τόνισε ότι ο ίδιος δεν ήταν δικαστής, προτρέπει τόσο τους ίδιους όσο και το πλήθος που ήταν συγκεντρωμένο να αποφεύγουν κάθε είδος πλεονεξίας. Και για να τους βοηθήσει να καταλάβουν τι ακριβώς εννοούσε, τους αφηγείται την παραβολή του άφρονα πλούσιου (Λουκ. 12, 13-21).\nΜία από τις πιο ενδιαφέρουσες ρήσεις του Κυρίου είναι αυτή που κλείνει την παραβολή του άφρονα πλούσιου. «Ούτως ο θησαυρίζων εαυτώ και μη εις Θεόν πλουτών». Αυτά παθαίνει όποιος μαζεύει πρόσκαιρους θησαυρούς για τον εαυτό του και δεν πλουτίζει με ό,τι θέλει ο Θεός.\nΟ λόγος αυτός δείχνει ακριβώς την αιτία για την οποία τόσο ο Χριστός όσο και η Εκκλησία επιμένουν στο ότι ο πλούτος κάθε μορφής αποτελεί εμπόδιο για τη Βασιλεία του Θεού, για να είναι κάποιος αληθινός χριστιανός. Δεν γίνεται αναφορά στην ελεημοσύνη και τη φιλανθρωπία. Ο Χριστός επιμένει στη συγκέντρωση θησαυρών για ατομική χρήση και κατοχή και στην αντίθεση με τον κατά Θεόν πλουτισμό.\nΟ άφρων πλούσιος είναι το παράδειγμα του θησαυρίζοντος εαυτώ. Χαρακτηριστικά αυτού του θησαυρίσματος ήταν η έγνοια για τα αγαθά, για την αποθήκευσή τους και για την χρήση τους με σκοπό την φιληδονία.\nΟ άφρων πλούσιος δεν σκέφτηκε ότι η ευφορία της γης δεν ήλθε ως αποτέλεσμα μόνο κάποιου δικού του κόπου, αλλά ως ευλογία του Θεού. Δεν σκέφτηκε λοιπόν να ευχαριστήσει το Θεό για τις δωρεές που έλαβε.\nΠαράλληλα, δεν υπολόγισε ότι η αποθήκευση των αγαθών δεν ήταν αυτή που θα του έδινε νόημα και χαρά στη ζωή του, αλλά θα τον έκλεινε στον εαυτό του και στην αυτάρκειά του, με αποτέλεσμα ό,τι είχε να το κρατούσε για τον ίδιο.\nΜέριμνες όμως φέρνει η διατήρηση των πλούτου. Άγχος, σχέδια, προγράμματα. Όμως η ζωή δεν μπορεί να προχωρήσει στα ουσιώδη της, αν ο άνθρωπος είναι παραδομένος στην διατήρηση, διαχείριση και αποθήκευση των αγαθών του. Ταυτίζεται με αυτά και δεν έχει έγνοια ούτε για τον συνάνθρωπό του, αλλά ούτε και να χτίσει σχέσεις αγάπης με δικούς του, φίλους και συγγενείς.\nΟ πλούτος καθιστά τον άνθρωπο μοναχικό. Δεν σκέφτηκε λοιπόν ο πλούσιος να μοιραστεί τη χαρά για την ευφορία της γης του, αλλά σκέφτηκε πώς θα την κρατήσει μόνο για τον εαυτό του. Τέλος, ο πλούσιος επέλεξε να εγκλωβιστεί στο εγώ του κατευθύνοντας την πορεία του στο τρίπτυχο «φάγε, πίε, ευφραίνου».\nΗ ζωή του δεν είχε κανένα άλλο ενδιαφέρον. Κανένα πνευματικό και ψυχικό προσανατολισμό. Ο εαυτός του στηρίχτηκε στην ύλη. Το νόημα της ζωής ήταν να απολαύσει τα αγαθά του. Δεν υπολόγισε όμως ότι υπάρχει ο θάνατος, που αναιρεί κάθε τέτοιο σχέδιο μόνιμου υλιστικού προσανατολισμού. Έτσι ο ίδιος έχασε τη δυνατότητα να δει τον κόσμο μέσα από ένα άλλο πρίσμα, αυτό της υπέρβασης του χρόνου και του θανάτου, αυτό της αγάπης που δίνει άλλο περιεχόμενο και άλλη χαρά στον άνθρωπο.\nΘησαύρισε για τον εαυτό του ο άφρων πλούσιος. Πίστεψε ότι η αυτάρκεια των αγαθών του ήταν αποτέλεσμα της εύνοιας της «τύχης», του κόπου του, της ίδιας της ζωής. Παραδόθηκε στις μέριμνες πώς να επενδύσει τα κέρδη του. Ταύτισε τη χαρά με την ηδονή. Από τη ζωή του απουσίαζε εντελώς ο πλησίον. Η χαρά του να μοιράζεται κανείς. Η χαρά της ευχαριστίας στο Θεό.\nΚαι έτσι, με το θάνατό του, όσα ετοίμασε έπαψαν να του ανήκουν και έμειναν χωρίς κάτοχο. Αυτό συμβαίνει και με όσους δεν βλέπουν ότι ο αληθινός θησαυρός είναι να δοξολογούμε το Θεό για ό,τι μας δίνεται.\nΝα λειτουργούμε ως διαχειριστές και ως οικονόμοι της χάριτός του, είτε πρόκειται για υλικά είτε πρόκειται για άλλα αγαθά, χαρίσματα, γνώσεις, επιτυχίες, αποδοχή από τους άλλους. Και παράλληλα, αντί να παραδινόμαστε στην φιλήδονο αμαρτία, να βλέπουμε την ανάγκη να μοιραστούμε με τον πλησίον μας στο μέτρο του εφικτού κάθε τι το οποίο μας δόθηκε.\nΗ στάση του πλουσίου δεν ήταν απλώς μια επιλογή ανάμεσα στον πλούτο για τον εαυτό του και στον πλούτο κατά Θεόν. Ήρθε ως αποτέλεσμα της ψυχικής του, της υπαρξιακής του κατάστασης.\nΟ Χριστός μας λέει ότι ήταν πλεονέκτης. Ήταν διψασμένος όχι για αγάπη και για χαρά, όχι για Θεό και πλησίον, αλλά για την ατομική του εξασφάλιση. Η καρδιά του ήταν δοσμένη στον εαυτό του. Και στον καιρό του πειρασμού παρέδωσε την ψυχή του στην πλεονεξία του. Σταδιακά νικιέται ο άνθρωπος. Σταδιακά χτίζεται η λογική της υποταγής στο πνεύμα του πειρασμού, στην αυτάρκεια, στον θησαυρό εαυτώ.\nΌπως σε κάθε παραβολή, ο Χριστός αφήνει τον καθένα μας να κρίνει ο ίδιος με ποιον ταυτίζεται. Έτσι, παραμένει ανοιχτός ο τρόπος με τον οποίο ο καθένας μας θα πλουτίσει εις Θεόν. Θα γίνει με αντίθετη στάση ως προς αυτή του πλούσιου; Θα γίνει με την δοξολογία του Θεού και την εμπιστοσύνη στην ευλογία του να είμαστε διαχειριστές τόσο των αγαθών όσο και της χάριτος;\nΘα γίνει με την ελεημοσύνη; Με την προσευχή που γίνεται αγάπη; Με την συμπαράσταση σ’ αυτόν που πεινά, διψά, είναι ξένος, είναι γυμνός, είναι στη φυλακή, είναι ασθενής; Με την υπέρβαση της αυτάρκειας και τη νίκη κατά της πλεονεξίας, μέσα από τη σχέση με το Θεό και τον πλησίον;\nΚάποτε ο πειρασμός φέρνει μπροστά στα πόδια του Μεγάλου Αντωνίου, εκεί που βάδιζε στην έρημο, ένα μεγάλο, αστραφτερό, ασημένιο δίσκο. Ο Μέγας Αντώνιος κοντοστέκεται για λίγο και λέγει:\n«Από πού βρέθηκε δίσκος στην έρημο; Εδώ ούτε δρόμος ούτε μονοπάτι, ούτε ίχνος περάσματος φαίνεται πουθενά. Αλλά και εάν έπεσε κάποιου ανθρώπου, δεν θα τον άκουγε; Δεν θα γύριζε λοιπόν να τον πάρει; Δική σου τέχνη είναι τούτο διάβολε! είπε ο Άγιος. Θέλεις να με εμπαίξεις. Χάρισμα σου λοιπόν. Πάρε τον δίσκο μαζί σου στην απώλεια, στο σκοτάδι της Κολάσεως, του φρικτού βασιλείου σου».\nΜόλις όμως, είπε αυτά ο όσιος, ο δίσκος έγινε άφαντος! Ο δαίμονας είχε νικηθεί. Σε λίγο θα συναντήσει άφθονο χρυσάφι, που άστραφτε και γυάλιζε με τη λάμψη του. Ο άγιος το προσπερνά, ενθυμούμενος τον λόγο της Γραφής «Πλούτος, εάν ρέη, μη προστίθεσθε καρδίαν» (Ψαλμ. 61, 12). Ακόμη κι αν δείτε μπροστά σας τον πλούτο να ρέει άφθονος, μην αφήνετε την καρδιά σας να προσκολληθεί σ’ αυτόν. Όπου είναι ο θησαυρός μας, εκεί και η καρδιά μας.\n« Όσιος Γεννάδιος ο δοχειάρης (17 Νοεμβρίου)\nΠρόσεχε, μὴν πἀρουν τὰ μυαλὰ σου ἀέρα… »


Chhay Long Angkor Boutique Hotel Siem Reap, Σιέμ Ριπ Ξενοδοχεία - Skyscanner\nSteung Thmei, Svay Dangkum, 17252, Σιέμ Ριπ, Καμπότζη\nΆριστοΜε βάση 35 κριτικές\nΕυρύχωρα δωμάτια. Φιλική ατμόσφαιρα. Φιλική εξυπηρέτηση. Καθαρά δωμάτια.\nΑυτό το κατάλυμα (Chhaylong Angkor Boutique Hotel, Σιέμ Ριπ) απέχει 5 λεπτά με το αμάξι από: Μονή Wat Preah Prom Rath και Συγκρότημα Wat Damnak. Στις σημαντικές παροχές περιλαμβάνονται δωρεάν εφημερίδες στο λόμπι, υπηρεσίες στεγνοκαθαριστηρίου/πλυντηρίων και ρεσεψιόν όλο το 24ωρο. Το λεωφορειάκι από το αεροδρόμιο προς το ξενοδοχείο είναι δωρεάν κατά τη διάρκεια περιορισμένων ωρών.\nΕξαιρετικό κρεβάτι. Ευρύχωρα δωμάτια.